Hugos Tivoli

Hugos Tivoli er et av Norges største omreisende tivoli og ble etablert i 1936 av Henry Johansen. Siden den gang har tivoliet vært i kontinuerlig drift, med unntak av krigsårene 1940–1945. De første årene var tivoliet tilpasset mindre markedsarrangement i Trøndelag og deler av Nordland fylke. I noen år var tivoliet fast stasjonert i Mosjøen under navnet «Den kulørte by». Tivoliet ble siden overtatt av Henrys sønn, Hugo Johansen, og tivoliet fikk dermed navnet Hugos Tivoli som vi kjenner det i dag.

Hugos Tivoli er en familiebedrift og eies av Hugos Holding AS. Daglig leder for bedriften er Ida Johansen, utdannet siviløkonom fra Norges Handelshøyskole. Tivoliet består av to ulike avdelinger, og reiser i hovedsak i midtre og nordlige del av Norge. Sesongen avsluttes med en sving på Vestlandet.

Hugos Tivoli tilbyr et topp moderne tivoli med flere av verdens mest attraktive innretninger for omreisende tivoli. Tivoliet tilbyr blant annet karuseller som: Swing Out, Tornado, G-Force, Sky Swing, Waltzer, Twister, Radiobilbaner, Miami og mye mer.

Referanser

Eksterne lenker 
 Hjemmesiden til Hugos Tivoli

Ambulerende tivoli i Norge
Etableringer i 1936
Næringsliv i Levanger